laion/Wikipedia-Exotic huggingface dataset:
קונרד פון קוכנהאוזן

גנרל קונרד פון קוכנהאוזן (בגרמנית: Conrad von Cochenhausen;‏ 7 ביוני 1888 – 13 בדצמבר 1941), היה מפקד בוורמאכט שפיקד על כוחות במלחמת העולם השנייה. פון קוכנהאוזן נולד ב-7 ביוני 1888 בגלוגאו, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לרגימנט הגרנדירים של המשמר, ובספטמבר 1914 הועבר לרגימנט הגרנדירים של המשמר ה-4 (אוגוסטה ויקטוריה, קיסרית גרמניה ומלכת פרוסיה), ולחם בשורותיו במהלך מלחמת העולם הראשונה. ב-18 בנובמבר 1914 הוא הועלה לדרגת אובר לויטננט, וב-18 באפריל 1916 הועלה לדרגת האופטמן. בשנת 1917 הוא הועבר לרגימנט התחלופה של הגרנדירים של המשמר, ובספטמבר אותה שנה הוא מונה לקצין מטה בחטיבת הלנדווהר ה-9. באביב 1918 הוא מונה למפקד גדוד היגר ה-22, ולאחר מכן מונה לקצין מטה בדיוויזיית המילואים ה-25. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה נשאר פון קוכנהאוזן ברייכסווהר, ומילא בו תפקידי פיקוד ומטה. ב-1 במרץ 1927 הוא הועלה לדרגת מיור, וב-1 במאי 1931 הועלה לדרגת אוברסט לויטננט, ומונה למפקד הגדוד ה-2 ברגימנט הרגלים ה-7 (הפרוסי). ב-1 בדצמבר 1933 הועלה לדרגת אוברסט, וב-1 באוקטובר 1934 הוא מונה למפקד האקדמיה הצבאית במינכן, ובמסגרת תפקידו זה הוא הועלה ב-1 בינואר 1937 לדרגת גנרל מיור. ב-1 במרץ 1938 הוא מונה למפקד הדיוויזיה ה-10, וב-1 באוקטובר אותה שנה הוא הועלה לדרגת גנרל לויטננט. עם פרוץ המלחמה היה פון קוכנהאוזן מפקד הדיוויזיה ה-10, ולחם עימה במהלך המערכה בפולין כחלק מהקורפוס ה-13 במסגרת הארמייה השמינית. במהלך המערכה על צרפת לחמה הדיוויזיה שבפיקודו כחלק מהקורפוס ה-13 במסגרת הארמייה ה-16, ובהמשך לחמה כחלק מהקורפוס ה-17 במסגרת הארמייה ה-12. לאחר מכן נשארה הדיוויזיה כחיל כיבוש בצרפת, ובספטמבר 1940 הוסבה הדיוויזיה לדיוויזיה הממונעת העשירית. ב-5 באוקטובר 1940 מונה פון קוכנהאוזן למפקד הדיוויזיה ה-134, ובמהלך מבצע ברברוסה לחם עמה כחלק מהקורפוס ה-43 במסגרת הארמייה הרביעית. בספטמבר 1941 לחם פון קוכנהאוזן עם הדיוויזיה בקרב קייב, ובמהלך הקרב על מוסקבה לחם עמה כחלק מהקורפוס ה-35 במסגרת הארמייה השנייה. בדצמבר הוא לחם עם הדיוויזיה באזור וורונז', וב-13 בדצמבר התאבד במכוניתו בכפר רוסושנוייה בשל המצב הקשה של כוחותיו. מדיה וקבצים בנושא קונרד פון קוכנהאוזן בוויקישיתוף קונרד פון קוכנהאוזן באתר lexikon-der-wehrmacht בגרמנית
אינסה שלסרה

אינסה שלסרה (בלטבית: Inese Šlesere; נולדה ב-2 באוגוסט 1972) היא פוליטיקאית לטבית. שלסרה נולדה בריגה, ב-1991 היא נבחרה למיס לטביה ושימשה כנציגת מדינתה בתחרות מיס עולם, ב-1999 השתתפה גם בתחרות Mrs. World וסיימה במקום השני. היא סיימה תואר בפילולוגיה אנגלית באוניברסיטת לטביה. בין השנים 2001 ל-2002 שימשה כיועצת לשרת המשפטים הלטבית וניהלה את המחלקה למתודולוגיה של בתי יתומים ואימוץ במשרד המשפטים. ב-2002 החלה לכהן כחברה בסאימה (הפרלמנט הלטבי) כחברת "המפלגה הראשונה של לטביה" (LPP). ב-2004 שימשה כאחת מנציגי לטביה בפרלמנט האירופי למשך חודשיים, בין מועד ההצטרפות של לטביה לאיחוד האירופי ועד כינוס מושב הפרלמנט הבא. ב-2006 נבחרה שוב לסאימה, וזמן קצר לאחר בחירתה יצאה לחופשת לידה. היא חזרה לפרלמנט ב-2008. בבחירות ב-2010 נבחרה שוב כנציגת איחוד "למען לטביה הטובה". היא יצאה לחופשת לידה באפריל 2011. בבחירות בספטמבר אותה שנה מפלגתה לא זכתה באף מושב בפרלמנט. שלסרה נשואה לאיינרס שלסרה (אנ'), פוליטיקאי ואיש עסקים לטבי שכיהן כשר התחבורה, סגן ראש ממשלת לטביה וסגן ראש עיריית ריגה. הוא אימץ את שם משפחתה ב-1992. לזוג חמישה ילדים. מדיה וקבצים בנושא אינסה שלסרה בוויקישיתוף ערך זה הוא קצרמר בנושא פוליטיקאים ובנושא לטביה. אתם מוזמנים לתרום לוויקיפדיה ולהרחיב אותו.
אלפא רומיאו גלוריה

אלפא רומיאו גלוריה (באיטלקית: Alfa Romeo Gloria) היא מכונית קונספט, בתצורת מכונית סלון בעלת 4 דלתות ו-5 מושבים. דגם ה-"אב טיפוס" תוכנן על ידי חברת אלפא רומיאו האיטלקית בשנת 2013. דגם ה"אלפא רומיאו גלוריה" הוצג לראשונה בתערוכת הרכב הבינלאומית של ז'נבה במרץ 2013. אלפא רומיאו גלוריה אלפא רומיאו גלוריה לוגו אלפא רומיאו גלוריה תלתן ירוק (Quadrifoglio") מעור זמש אלפא רומיאו 1000 אבארט ברטונה קופה אלפא רומיאו ויסקונטי אלפא רומיאו 2אטואוטנטה אלפא רומיאו דיסקו וולנטה ביי טורינג אלפא רומיאו גלוריה קונספט ( Alfa Romeo Gloria Concept by IED | Highsnobiety) אלפא רומיאו גלוריה- תמונות ( Alfa Romeo Gloria concept further revealed - Photos (1 of ) מדיה וקבצים בנושא אלפא רומיאו גלוריה בוויקישיתוף אלפא רומיאו גלוריה (1:19), יו-טיוב אלפא רומיאו גלוריה קונספטAlfa Romeo Gloria Concept Photos and Info – News – Car תערוכת המכוניות בז'נבה 2013 - אלפא רומיאו גלוריהGeneva motor show 2013: Alfa Romeo Gloria, su Autocar, 19 febbraio 2013. URL consultato il 19 February 2014.
נוקודזול

נוקודזול (באנגלית: Nocodazole) הוא חומר אשר מפעיל את השפעתו על תאים על ידי הפרעה של פילמור המיקרוטובולים. מיקרוטובולים הם סוג אחד של סיבים המהווים חלק ממבנה שלד התא, לרשת המיקרוטובולי הדינמי יש מספר תפקידים חשובים בתא, כולל הובלה של בועיות, והרכבת כישור החלוקה. מספר תרופות כולל וינקריסטין ו-colcemid דומים לנוקודזול בכך שהם מפריעים לפילמור המיקרוטובולים. הוכח שנוקודזול מפחית את הפוטנציאל האונקוגני של תאים סרטניים באמצעות מנגנונים אחרים שאינם תלויים במיקרוטובולים. נוקודזול מגרה את הביטוי של LATS2 אשר מעכב בעוצמה את מסלול האיתות Wnt על ידי ביטול האינטראקציה בין התעתיק תלוי-Wnt הקופקטור בטא קטנין לבין BCL9. מדיה וקבצים בנושא נוקודזול בוויקישיתוף ליה אטינגר, האוניברסיטה הפתוחה, ביולוגיה התפתחותית: תופעות, עקרונות ושאלות פתוחות, Open University of Israel, 1996. (בiw) Jiong Li, Xiaohong Chen, Xiangming Ding, Yingduan Cheng, LATS2 Suppresses Oncogenic Wnt Signaling by Disrupting β-Catenin/BCL9 Interaction, Cell Reports 5, עמ' 1650–1663 doi: 10.1016/j.celrep.2013.11.037 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פרס קלייסט

פרס קלייסט הוא פרס ספרותי גרמני. הפרס הוענק לראשונה בשנת 1912, לרגל מאה שנה למותו של היינריך פון קלייסט. פרס קלייסט היה הפרס הספרותי החשוב ביותר של רפובליקת ויימאר. הפרס הוענק מדי שנה עד שהענקתו הופסקה בשנת 1933. הפרס נוסד על ידי אגודת Kleist-Stiftung שמושבה בברלין. הפרס יועד למשוררים בשפה הגרמנית, שעוררו השראה אך סבלו מחסרון כיס. בשנת 1985 חודשה הענקת הפרס. בין השנים 1994 ל-2000 הפך הפרס לדו-שנתי. כיום נלווה לפרס סכום כספי של 20,000 אירו. אתר האינטרנט הרשמי של פרס קלייסט פרס קלייסט (גרמנית) http://www.kleist.org/index.php/die-kleist-preise/55-kleistpreis-1912-1932/99-satzung ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ניסן צור

ניסן צור (נולד ב-15 בינואר 1973) הוא עיתונאי ישראלי המשמש ככתב חדשות החוץ של העיתון "מעריב" והאתרים "ערוץ 7" ו"דבר ראשון", ומדווח מאירופה למספר כלי תקשורת נוספים בישראל ובעולם. כמו כן מפרסם צור מאמרים וכתבות באתר "וואלה! NEWS" ובעיתון "מקור ראשון". צור מתגורר בפולין. בשנת 2013 היה צור מועמד לתואר "עיתונאי השנה" בפולין, וכתבתו "קדיש על מיליוני דולרים" אף זכתה בפרס היוקרתי "כתבת התחקיר הטובה ביותר בפולין בשנת 2013" מטעם איגוד העיתונאים הפולני (פול')‏[דרוש מקור]. צור הוא הבעלים של אתר החדשות "Nissnews" המתמקד בכתבות בנושאי יהדות וישראל, החיים היהודיים בעולם וגילויים בלעדיים הקשורים לעולם היהודי במחוץ לישראל. צור נולד בכפר סבא. הוא סיים בשנת 1995 לימודי תקשורת ועיתונאות בבית הספר ללימודי תקשורת של נתן ברון, בבית ציוני אמריקה. לאחר מכן המשיך ללימודי "קופרייטינג, פרסום ויחסי ציבור" ב"הבצפר" של חברות הפרסום והדיגיטל. הוא החל את קריירת העיתונאות שלו כאשר כתב עבור השבועון "ערים" בשנת 1994. בשנת 2005 הוא עבר להתגורר בפולין והחל משנת 2007 משמש ככתב חדשות החוץ של עיתון "מעריב" באירופה. לאחר מכן החל לשמש גם ככתב חדשות חוץ עבור אתר "ערוץ 7". בעבר דיווח צור עבור כלי תקשורת רבים נוספים בישראל ובעולם ובהם אתר "nrg", הרדיו הממלכתי הפולני, השבועון הבריטי "ג'ואיש כרוניקל", אתר "זמני ישראל", וכן עבור כלי התקשורת האלקטרוניים ובהם "רדיו ללא הפסקה", גלי צה"ל, "כאן ב'" ועוד. בשנת 2013 היה צור מועמד לתואר "עיתונאי השנה" בפולין, ולאחר מכן זכה בפרס "כתבת התחקיר הטובה ביותר בפולין בשנת 2013" עבור כתבתו "קדיש על מיליוני דולרים" יחד עם העיתונאי הפולני ווייצ'ך סורמץ'. צור מרצה בחוג ללימודי תקשורת ועיתונאות במספר אוניברסיטאות בפולין[דרוש מקור]. צור נשוי לאזרחית פולין אב לבת ומתגורר בעיר קראקוב, אחיו הוא יועץ התקשורת (וחבר הכנסת לשעבר) רונן צור. מדיה וקבצים בנושא ניסן צור בוויקישיתוף אתר האינטרנט הרשמי של ניסן צור יום הזיכרון לשואה ולגבורה - ניסן צור גר בפולין: "הופתעתי לטובה מהיחס שלהם כלפיי", ראיון אצל גבי גזית ברדיו ללא הפסקה, 8 באפריל 2013 ניסן צור, למה החלטתי לעזוב את התקשורת הישראלית, באתר העין השביעית, 22 באוקטובר 2017 ריאיון עם ניסן צור (בפולנית) ניסן צור, Collegium Civitas „Forbes” nominowany do nagrody Grand Press (בפולנית) קדיש על מיליוני דולרים Prize from Polish Journalist's Union(הקישור אינו פעיל) רדיו ללא הפסקה Lecturer of our Department won a prize of Polish Journalist Union, University of Rzeszow Collegium Civitas
סרגיי סורוביקין

סרגיי ולדימירוביץ' סוּרוֹביקין (ברוסית: Сергей Владимирович Суровикин; ‏נולד ב-11 באוקטובר 1966) הוא איש צבא רוסי בדרגת גנרל ארמייה, מפקד כוחות האוויר והחלל של רוסיה מנובמבר 2017 עד אוגוסט 2023. בעבר שימש כמפקד כוחות הצבא הרוסי בסוריה. מאוקטובר עד דצמבר 2022 שימש כמפקד הכוחות הרוסיים במבצע הפלישה לאוקראינה. בינואר 2023 הוחלף על ידי ולרי גרסימוב. כמצביא, ידוע כי הכוחות תחת פיקודו נוטים לזרוע הרס רב בערים, כפי שהיה בצ'צ'ניה, בסוריה ובאוקראינה, ולפיכך הוא מכונה בתקשורת "גנרל ארמגדון". סורוביקין נולד וגדל בנובוסיבירסק. בשנת 1987 השלים את לימודיו בבית הספר הגבוה לפיקוד צבאי שבאומסק והוסמך לקצונה. שירת כמפקד מחלקה ומפקד פלוגה בחיל הרגלים. סורוביקין התנדב לכוחות המיוחדים של הצבא הרוסי, השלים את מסלול ההכשרה ובמסגרת הכוחות המיוחדים לחם במלחמת אפגניסטן. בהמשך שימש בשורת תפקידי מטה ופיקוד בכוחות היבשה. בשנת 1991 שימש כמפקד גדוד הרגלים ה-1 בדיוויזיית המשמר הממונעת ה-2. בשנת 2002 מונה למפקד דיוויזיית החי"ר הממונע ה-34. לאחר מכן שימש כמפקד דיוויזיית החי"ר הממונע ה-42, בין היתר במהלך מלחמת צ'צ'ניה השנייה. בשנת 2008 מונה למפקד הארמייה ה-20. בהמשך שימש כראש אגף מבצעים במטה הכללי הרוסי. בשנת 2012 הוטל עליו להקים את המשטרה הצבאית של רוסיה. שנה לאחר מכן מונה למפקד המחוז הצבאי המזרחי. בשנת 2017 כיהן כמפקד כוחות הצבא הרוסי בסוריה. באוקטובר 2017 הוזכר כמועמד לעמוד בראש כוחות האוויר והחלל של רוסיה, וב-22 בנובמבר 2017 מונה רשמית לתפקיד. ביוני 2022 דיווח משרד ההגנה הרוסי כי סורוביקין פיקד על הכוחות הרוסיים במהלך המתקפה בדרום אוקראינה שהתמקדה באזורים במחוז לוהנסק. ב-8 באוקטובר 2022 הוא מונה לפקד על הכוחות הרוסיים באוקראינה במבצע הפלישה. עד דצמבר אותה שנה. ביוני 2023 פורסם ברוסיה כי סורוביקין נעצר בחשד למעורבות במרד קבוצת וגנר. סורוביקין נשוי ואב לארבעה ילדים, שלוש בנות ובן. מדיה וקבצים בנושא סרגיי סורוביקין בוויקישיתוף סרגיי סורוביקין, במסד הנתונים הקולנועיים IMDb (באנגלית) מייקל גורדון, ניו יורק טיימס, המצור על א־רקה מתהדק; המורדים פרצו למרכז העיר, באתר הארץ, 3 ביולי 2017. "גנרל מושחת ואכזר, גם בסטנדרטים של רוסיה". פוטין מינה מפקד חדש למלחמה, באתר ynet, 8 באוקטובר 2022 https://m.5-tv.ru/amp/tabloid/405192/komanduusij-vojskami-specoperacii-kto-takoj-sergej-surovikin/ In Yekaterinburg, the colonel shot himself in the exercises before the eyes of the command, unable to withstand criticism, NEWSru, April 22, 2004. Генерал с сирийским взглядом на ВКС https://www.kan.org.il/item/?itemId=135862 "גנרל מושחת ואכזר, גם בסטנדרטים של רוסיה". פוטין מינה מפקד חדש למלחמה, באתר ynet, 8 באוקטובר 2022 ידיעה על מעצרו, באתר העיתון 'מוסקבה טיימס', 28 ביוני 2023.
עונת 2015/2016 בליגה האדריאטית

עונת 2015/2016 בליגה האדריאטית הייתה העונה ה-15 של תחרות לקבוצות כדורסל. לקראת עונה זו ניהול התחרות עבר ל-ABA League JTD. בתחרות השתתפו קבוצות מהמדינות הבאות: סלובניה - 3 קבוצות, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות, מקדוניה - קבוצה בודדת. המשחק הראשון התקיים ב-1 באוקטובר 2015 ותחרות הסתיימה ב-2 במאי 2016. בתחרות השתתפו 14 קבוצות. התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות. העונה הסתיימה בניצחון של הכוכב האדום בלגרד מסרביה, בפעם השנייה ברציפות ובפעם השנייה בתולדות המועדון. לא השתתפה בליגה בעונת 2016/2017 נתונים מפורטים של העונה נתוני העונה מאתר יורובסקט
כישור החלוקה

בביולוגיה של התא, כישור החלוקה מתייחס למבנה שלד התא של תאים איקריוטים שנוצר במהלך חלוקת התא כדי להפריד את הכרומטידות האחיות בין תאי הבת. זה יכול להיות או כישור חלוקה במהלך מיטוזה, תהליך המייצר תאי בת זהים גנטית, או כישור חלוקה במהלך מיוזה, תהליך המייצר גמטות עם מחצית ממספר הכרומוזומים של תא האב. מלבד הכרומוזומים, כישור החלוקה מורכב ממאות חלבונים. מדיה וקבצים בנושא כישור החלוקה בוויקישיתוף C. E. Walczak; R. Heald (2008). "Mechanisms of Mitotic Spindle Assembly and Function". International Review of Cytology. 265: 111–158. doi:10.1016/s0074-7696(07)65003-7. Helmke KJ, Heald R, Wilbur JD (2013). "Interplay between spindle architecture and function". Int'l Rev.of Cell and Mol. Biol. 306: 83–125. doi:10.1016/B978-0-12-407694-5.00003-1. PMID 24016524.{{cite journal}}: תחזוקה - ציטוט: שימוש בפרמטר authors (link) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
צידוק הדין

צידוק הדין הוא שמה של תפילה שהאבלים נוהגים לומר בבית הקברות אחרי קבורת הנפטר, ובה הם מקבלים עליהם את הדין, ומצדיקים את אשר נגזר עליהם. הנוסח של צידוק הדין הנאמר על ידי עדות אשכנז, שונה מן הנוסח הנאמר על ידי עדות המזרח. שמה של התפילה ניתן לה, על יסוד הסיפור התלמודי אודות הריגתו של רבי חנינא בן תרדיון שהיה אחד מעשרת הרוגי מלכות. וכך מספרת הגמרא (עבודה זרה יח.): ”אתיוהו לרבי חנינא בן תרדיון אמרו ליה אמאי קא עסקת באורייתא אמר להו כאשר צוני ה' אלהי מיד גזרו עליו לשריפה ועל אשתו להריגה ועל בתו לישב בקובה של זונות... בשעה שיצאו שלשתן צדקו עליהם את הדין, הוא אמר: הַצּוּר תָּמִים פָּעֳלוֹ, כִּי כָל-דְּרָכָיו מִשְׁפָּט. ואשתו אמרה: אֵל אֱמוּנָה וְאֵין עָוֶל, צַדִּיק וְיָשָׁר הוּא. בתו אמרה: גְּדֹל, הָעֵצָה, וְרַב, הָעֲלִילִיָּה--אֲשֶׁר-עֵינֶיךָ פְקֻחוֹת, עַל-כָּל-דַּרְכֵי בְּנֵי אָדָם, לָתֵת לְאִישׁ כִּדְרָכָיו, וְכִפְרִי מַעֲלָלָיו.” רבי חנינא בן תרדיון נשפט על ידי השלטון הרומאי על כך שעסק בתורה, הרומאים דנו אותו למות בשריפה, את אשתו למות בהריגה, ואת הבת שלחו לבית בושת. בדרכם לביצוע גזר הדין, קראו השלושה פסוקים המביעים קבלה והסכמה עם גזר דינו של הקב"ה. את פעולתם זאת מתארת הגמרא במילים ”צדקו עליהם את הדין”, ומכאן קיבלה התפילה את שמה: ”צִדּוּק הַדִּין”. זמן אמירת צידוק הדין הוא לאחר סתימת הגולל (כיסוי הקבר בעפר). אומרים אותו במשך כל היום, ואף בין השמשות, אך בלילה אין אומרים אותו. אין אומרים צידוק הדין בימים בהם לא אומרים תחנון. בימי שישי, או בערבי חג אין אומרים צידוק הדין לאחר שחלף חצות היום. בערב ראש חודש, בערב חנוכה, ובערב תשעה באב, אומרים צידוק הדין, גם לאחר שחלף חצות היום. על פי מנהגי הספרדים, אומרים צידוק הדין בכל הימים, בלילות, ואפילו בחול המועד וביום טוב שני של גלויות. אך ביום טוב ראשון אין הם נוהגים לאומרו מכיוון שאין מתעסקים ביום טוב ראשון בצורכי המת, אין אומרים גם צידוק הדין. בין חכמי אשכנז, היו שסברו כי בימים שנפסק שלא לומר צידוק הדין, ניתן לומר אותו על כל אדם תוך כדי הליכה, ואילו חכמי ורמיזה, היו אומרים אותו רק על אדם חשוב. לפי מנהג פפד"מ, תמיד אומרים צידוק הדין, אלא שבערב שבת אחר חצות, ערב יום טוב, חול המועד, ראש חדש, חנוכה, פורים ותשעה באב, אומרים אותו בשעה שנושאים את הארון במקום לאומרו אחרי הקבורה. אין אומרים צידוק הדין על נפל. מדיה וקבצים בנושא צידוק הדין בוויקישיתוף הערך "צדוק הדין", באנציקלופדיה תלמודית, באתר ויקישיבה מתיה קם, צידוק הדין, באתר "תרבות•il" ספר דברים, פרק ל"ב, פסוק ד' ספר ירמיהו, פרק ל"ב, פסוק י"ט הריגה היא התזת ראש הנידון בסייף שו"ת חיים יוסף, סימן ה' מנהגי ישורון, נוא יארק תשמ"ח, עמ' 38
עונת 2016/2017 בליגה האדריאטית

עונת 2016/2017 בליגה האדריאטית הייתה העונה ה-16 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות, מקדוניה - 2 קבוצות. המשחק הראשון התקיים ב-29 בספטמבר 2016 ותחרות הסתיימה ב-13 באפריל 2017. בתחרות השתתפו 14 קבוצות. התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות. העונה הסתיימה בניצחון של הכוכב האדום בלגרד מסרביה, בפעם השלישית ברציפות ובפעם השלישית בתולדות המועדון. קרקה שסיימה את העונה במקום האחרון, בעונת 2017/2018 בליגה האדריאטית שיחקה בחטיבה השנייה של הליגה. נתונים מפורטים של העונה נתוני העונה מאתר יורובסקט
תאוריית גיררדי-רימיני-ובר

תאוריית גיררדי-רימיני-ובר או בקיצור GRW. (באנגלית: Ghirardi–Rimini–Weber theory) היא פרשנות אינדטרמיניסטית למכניקת הקוונטים אשר ניתנה על ידי הפיזיקאים ג'אנקרלו גיררדי (אנ'), אלברטו רימיני וטוליו ובר בשנת 1985. זוהי פרשנות של קריסה ספונטנית, שעל פיה כל חלקיק אלמנטרי ביקום מקיים את משוואת שרדינגר רוב הזמן. רוב הזמן החלקיק בסופרפוזיציה קוונטית מבחינת המיקום, התנע והספין. רוב הזמן הוא אינו ממוקם במקום מסוים, אבל פעם בהרבה מאוד זמן, 1010 שנים לערך, הוא מתמקם. ברגע זה המיקום שלו מוחלט, הוא לא בסופרפוזיציה של יתר הנקודות ואז מתקבלת קריסה של משוואת שרדינגר. על פי GRW לקריסה אין טריגר – אין משהו מיוחד שמפעיל אותה – היא פשוט חוק טבע ומתרחשת כל הזמן: ביקום כולו בכל רגע בזמן יש חלקיקים שעוצרים באיזשהו מקום. הסיכוי של כל חלקיק להתמקם הוא מזערי אך בחפצים המורכבים מיליארדים של חלקיקים הקריסה מתרחשת כל הזמן, לכן אנחנו לא חוזים למשל בחתול בסופרפוזיציה, כתשובה לבעיית החתול של שרדינגר. כיום יש שתי אונטולוגיות מרכזיות אשר מפרשות את GRW: (GRWm (mass: פרשנות הטוענת שמסת החלקיק היא בסופרפוזיציה על פני כל הנקודות במרחב המתקבלות ממשוואת שרדינגר. (GRWf (flash: פרשנות הטוענת שהעולם מורכב מפלאשים ופונקציית הגל מתארת את ההסתברויות להתרחשותם. היתרון של הפרשנות האחרונה שהיא מתיישבת עם תורת היחסות. David Z. Albert, Quantum Mechanics and Experience, Harvard University Press, 1994 ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
מרלן שמידט

מרלן שמידט (בגרמנית: Marlene Schmidt; נולדה ב-1937) היא שחקנית, מלכת יופי ומנחת טלוויזיה גרמנייה. בשנת 1961 זכתה בתואר מיס תבל. שמידט נולדה בברסלאו שבמזרח גרמניה בשנת 1937. היא למדה במוסדות מקומיים וקיבלה תואר שני בהנדסה. בשנת 1960 עברה עם משפחתה לגור בשטוטגרט שבגרמניה המערבית. ב-1961 ניגשה לתחרות יופי מקומית בבאדן-וירטמברג משום שהייתה מעוניינת בפרס הזכייה - מכונית חדשה. לאחר שזכתה בתחרות, המשיכה לתחרות לאומית שנערכה בעיר הנופש באדן-באדן, ובה זכתה בתואר מיס גרמניה. בתחרות מיס תבל שנערכה על ידי אולפני סרטי פרמאונט במיאמי ביץ' שבארצות הברית באותה שנה, הייתה שמידט הגרמנייה העשירית ברציפות שמגיעה לשלב חצי-הגמר, אך הפכה לגרמנייה הראשונה שזוכה בתואר זה, כשהגיעה למקום הראשון בתחרות מול 47 מתחרות מרחבי העולם. בין השנים 1972–1986 עברה שמידט לארצות הברית ושם החלה להיות מעורבת בתעשיית הקולנוע כשחקנית וכמפיקה באחת-עשרה הפקות שונות. אף אחת מהן לא הפגינה עלילה מיוחדת ומסעירה, אם כי בדרך כלל הציעה מנה ליברלית של עירום נשי. אמנם, הסרט "האם החורגת" שהוקרן בשנת 1972, זכה למעט פרסום בכך שקיבל מועמדות לפרס אוסקר על המוזיקה שבו. כיום מתגוררת שמידט בזארבריקן שבגרמניה. בסרטים אלו הייתה מעורבת כשחקנית או מפיקה: 1972 - האם החורגת. 1974 - המורה (בו גילמה אם לתלמיד תיכון המנהל מערכת יחסים רומנטית עם מורתו). 1975 - המומחה (בו שיחקה לצד אדם וסט). 1975 - ד"ר אהבהבנית. 1976 - מצמרר. 1978 - כביש קאובוי. 1978 - הקומה החמישית (בו שיחקה לצד רוברט אנגלונד). 1981 - דרכים נפרדות (בו שיחקה בתפקיד קטן לצד קארן בלק). 1983 - היכל המוות. 1984 - הם משחקים באש. 1986 - חטופים. בין השנים 1962–1966 הייתה במערכת יחסים עם השחקן טי הרדין, ונולדה להם בת. מרלן שמידט, במסד הנתונים הקולנועיים IMDb (באנגלית) מרלן שמידט, באתר AllMovie (באנגלית) מרלן שמידט, במסד הנתונים הקולנועיים KinoPoisk (ברוסית) מיס גרמניה לשנת 1961 כתבה על הכתרתה כתבה באנגלית (הקישור אינו פעיל) תואר מיס תבל ליפהפייה גרמניה
התקף גלאסטי

התקף גלאסטי ידוע גם בכינויו "אפילפסיה גלאסטית" הוא סוג נדיר של התקף, המערב התקפי אנרגיה וצחוק פתאומיים, בדרך כלל בצורת צחוק או בכי. תסמונת זו מתרחשת בדרך כלל ללא כל סיבה נראית לעין ומוגדרת כבלתי נשלטת. תופעה זו קצת יותר שכיחה אצל גברים מאשר אצל נשים. המונח גלאסטי נובע מהמילה היוונית "Gelos" שפירושו צחוק. תסמונת זו יכולה להתקיים במשך תקופות זמן ארוכות ללא אבחנה, שכן הדבר דומה מאוד לצחוק או בכי רגיל, אם היא מתרחשת לעיתים רחוקות. התסמונת קושרה למספר מצבים שונים, כמו: האונה הרקתית, נאופלזיה, טרשת גבשושית, המנגיומה. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בויאר

בויאר (ברומנית: Boier, ברוסית: Боярин-בויארין, בבולגרית: Болярин) הוא תואר שניתן לבן מעמד האצולה ברוסיה, בבולגריה וברומניה. ברוסיה הייתה זו השכבה החברתית הגבוהה. לרוב, היה הבויאר גם בעל קרקעות גדול. לשיא חשיבותו הגיע מעמד הבויארים בין המאה ה-10 עד לסוף המאה ה-17. המילה בויאר נגזרה מהמילה הסלבונית voienier (ווינייר) שמשמעה מנהיג צבאי, לוחם. מוצא הבויארים הוא מה"טובים" שבעדה הסלאבית הקדומה, ומבני לווייתו של הנסיך. במרוצת השנים נעשו הבויארים לאצולה; הם היו ראשי הצבא ובעלי נחלות משלהם, ולכן היו בלתי תלויים מבחינה כלכלית בנסיך, והעניקו לו את שירותיהם בהתנדבות. הנסיך נהג להתייעץ עם מועצת הבויארים ("הדומה הבויארית"; Боярская дума), שהתכנסה בהזמנת הנסיך. כוחם של הבויארים נשען על פיצול השלטון המדיני במדינות הרוסיות. מהמאה ה-15 ואילך איבדו הבויארים את הזכות לעבור מנסיך לנסיך, היות שגדל עניינם בשלטונו של הנסיך אשר בתחום שליטתו נמצאו נחלותיהם. עם עלייתה של מוסקבה (בסוף המאה ה-14) והמאבק לשחרור מהשלטון המונגולי, נוצרו שכבות בתוך הבויארים: משפחות הנסיכים העצמאיים לשעבר או קרוביו של נסיך מוסקבה השליט, בויארים מנסיכויות אחרות, או כאלה שקיבלו את תוארם מנסיך מוסקבה. חתירתם של נסיכי מוסקבה לריכוז השלטון בידם נתקלה בהתנגדותם התקיפה של הבויארים, שנוצחו על ידי המלכות והושמדו בחלקם בקרבות, ומקצתם הועברו אל מחוזות הספר. במהלך המאה ה-16 נוצר בנסיכות מוסקבה התואר "בויארין", שהיה הדרגה הגבוהה ביותר של עובדי המדינה. התואר הקנה לנושאו את הזכות להשתתף בדיוני "הדומה הבויארית" ("בויארסקיה דומה"), שהייתה הארגון המייעץ ליד נסיך מוסקבה והצאר. הנסיכים הגדולים האחרונים והצאר של מוסקבה, איוון הרביעי ("האיום"), הקימו כשכר שירות למלכותם, וכמשקל נגד לבויארים - אצולה חדשה, שאצילותה אינה מלידה ואחוזותיה אינן עוברות בירושה. הבויארים חתמו על הסדר עם המלכות, הסדר שהחזיר להם השפעה רבה על ענייני המדינה. בפעם האחרונה יצאו הבויארים נגד השלטון הריכוזי בראשית המאה ה-17, עם מות הצאר בוריס גודונוב, אך נכשלו, ובמהומות שהתחוללו חוסל ההסדר. לאחר המהומות, נשמר רק מעמדן של משפחות הבויארים הגבוהות ביותר, והצארים שמטו את הבסיס הכלכלי לקיומן של יתר המשפחות. הבויארים סולקו כליל ממעמדם בראשית המאה ה-18 על ידי הצאר פיוטר הגדול, שביטל את עצם השם "בויארים". "הדומה הבויארית" בוטלה בשנת 1711 ובמקומה נוצר הסנאט. התואר לא בוטל רשמית על ידי פיוטר הגדול, אך לא היו מינויים חדשים. כתוצאה מכך, הבויארין האחרון נפטר בשנת 1750. מספר הבויארים השתנה לאורך התקופה, אך מעולם לא עלה על 48 (בתקופת איוואן הרביעי). מדיה וקבצים בנושא בויאר בוויקישיתוף בויאר, באתר אנציקלופדיה בריטניקה (באנגלית) דימיטריה פאפאזוגלו, ההיסטוריה של ייסוד העיר בוקרשט, עמוד 45 (ברומנית)
גיסאניי

גיסאניי היא עיר במחוז המערב ברואנדה, כ-90 ק"מ מצפון-מזרח לקיגאלי בירת המדינה. העיר גובלת בעיר גומה, עיר הנמצאת מעבר לגבול, ברפובליקה הדמוקרטית של קונגו. בעיר ישנו אתר נופש הנמצא על חוף אגם קיוו, מספר מלונות ושלושה חופי רחצה. האזור מוכר גם בשל ספורט ימי המתקיים בחופיו. החוף הצפוני של האגם שבו גומא וגיסאניי גובלות הוא שטוח ומישורי עם תצורות לבה שונות שהתהוו מהתפרצות הר הגעש הסמוך, הר ניאראגונגו. בשונה מגומא, גיסאניי חמקה מהתפרצויות הר הגעש בשנת 1977 ובשנת 2002. מרכז גיסאניי שוכן למרגלות גבעות בצידו הצפון-מזרחי של האגם והתרחבות הדרגתית לגבעות מתרחשת, שצפויות להיות בטוחות מהתפרצות הר געש עתידית. בנוסף, בגיסאניי נמאת גם מבשלת בראלירווה, מבשלת הבירה היחידה ברואנדה, המייצרת סוגים שונים של בירות מקומיות וגם משקאות קלים שונים של חברת קוקה-קולה. גיסאניי היא עיר קטנה בהשוואה לעיר הסמוכה לה, גומא, אך גדלה בקצב מהיר. בשנת 2011, החלה בנייתו של קניון רב קומות בעיר על תחנת אוטובוס ישנה. נכון לשנת 2011, הכבישים הראשיים בעיר סלולים והמדרכות כמעט כולן נסללו. לגיסאניי שני גבולות עם גומא, "המחסום הקטן" (Petite Barrière) ו-"המחסום הגדול" (Grand Barrière). שמות אלו מטעים במקצת מכיוון ש-"המחסום הקטן" גודלו גדול יותר והתנועה בו גדולה יותר. בשנת 2011, נרשם שביום עוברים דרך "המחסום הקטן" כ-6000 תושבים. בצד גיסאניי, משרדי הגירה ומכס גדולים נבנו, אך עדיין לא נבנו משרדים דומים בצד קונגו. בדומה לכך, הכבישים בדרך ל-"מחסום הקטן" נסללו כולם בצד רואנדה, אך לא בצד קונגו. הכבישים ל-"מחסום הגדול" סלולים משני הצדדים ותנועת המשאיות בו גדולה יותר. בנוסף, גבול זה משמש גם כגבול דיפלומטי. בזמן רצח העם ברואנדה בסיס ממשלת המעבר היה בעיר. גיסאניי היא העיר בה לורן נקונדה, שמואשם על ידי האומות המאוחדות בכך שגייס בצורה לא חוקית ילדים חיילים מקונגו, מוחזק עד שתתקבל ההחלטה עם הרפובליקה הדמוקרטית של קונגו בנושא הסכם הסגרתו. לקמפוס של האוניברסיטה העצמאית קיגאלי בגיסאניי נרשמו 3,413 סטודנטים בשנת הלימודים בשנים 2012-2013. הסטודנטים לקחו חלק בתוכניות שונות בפקולטות הכלכלה, מנהל עסקים, מדעי החברה ומשפט. גם לאוניברסיטת הקולג' לתיירות ברואנדה (RTUC) ישנו קמפוס בגיסאניי. בעיר 30 בתי ספר פרטיים וציבוריים, הכוללים בתי ספר יסודיים, חטיבות ותיכונים ובתי ספר לאחיות. מדיה וקבצים בנושא גיסאניי בוויקישיתוף United Nations News Service Section, UN News - DR Congo: UN mission says recruitment of child soldiers is surging, UN News Service Section, ‏2007-12-14 (באנגלית) Sekibibi Ezechiel, Seventeenth Year Book 2013, pages 7 and 10. Kigali: April 2014. Retrieved on 19 March 2015.